
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1579 

29 Νοεμβρίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συμπλήρωση της οικ/10939/Α36Θ/13.11.2001 απόφα¬ 
σης του Υφυπουργού ΠΕΧΩΔΕ, που αφορά στην 


επιδότηση ενοικίου ή συγκατοίκησης σεισμοπα¬ 
θών, που επλήγησαν από το σεισμό της 7ης Σεπτε¬ 
μβρίου 1999. 1 

Καθορισμός τρόπου εκλογής των μελών του Επιστη¬ 
μονικού Συμβουλίου των νοσοκομείων των Πε.Σ.Υ. 
και των λειτουργικά συνδεδεμένων με αυτά νοσο¬ 
κομείων του Ε.Σ.Υ. 2 


ΑΠΟΦΑΣΕΙ Σ 

Αριθ. οικ/11374/Α 36 θ (1) 

Συμπλήρωση της οικ/10939/Α36Θ/13.11.2001 απόφασης 
του Υφυπουργού ΠΕΧΩΔΕ, που αφορά στην επιδότη¬ 
ση ενοικίου ή συγκατοίκησης σεισμοπαθών, που επλή¬ 
γησαν από το σεισμό της 7ης Σεπτεμβρίου 1999. 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη. 

1. Τις διατάξεις της από 28.7.78 Πράξεως Νομοθετικού 
Περιεχομένου του Προέδρου της Δημοκρατίας «περί 
αποκαταστάσεως ζημιών εκ σεισμών 1978 εις περιοχή 
Βορείου Ελλάδος κλπ. και ρυθμίσεως ετέρωντινών συνα¬ 
φών θεμάτων» που κυρώθηκε με το Ν. 867/79 (ΦΕΚΑ'24). 

2. Τις διατάξεις του Ν. 1190/81 (ΦΕΚ 203/Α/30.7.81) ο 
οποίος κυρώνει την από 26.3.81 Πράξεως Νομοθετικού 
Περιεχομένου του Προέδρου της Δημοκρατίας, «περί 
αποκαταστάσεως ζημιών εκ σεισμών 1981 και ρυθμίσεως 
ετέρων συναφών θεμάτων». 

3. Τις οικ/3751/ΤΠ 31/10.9.99, οικ/3992/ΤΠ 31/17.9.99, 
οικ/4194/ΤΠ 31/24.9.99, οικ/6181/ΤΠ 31/4.11.99, οικ/ 
6786/ΤΠ 31/16.11.99 και οικ/1514/ΤΠ 31/15.2.2000 Κοινές 
Αποφάσεις του Υπουργού Εθνικής Οικονομίας και των 
Υφυπουργών Οικονομικών καιΠΕ.ΧΩ.Δ.Ε. γιατηνοριοθέ- 
τηση περιοχής για την αποκατάσταση των ζημιών από το 
σεισμό της 7ης Σεπτεμβρίου 1999 σε περιοχές του Νομού 
Αττικής. 


4. Την απόφαση οικ/3828/ΤΣΕΠ 31.1/8.11.95 του 
Υ.ΠΕ.ΧΩ.Δ.Ε. «Αναδιοργάνωση Υπηρεσιώντης ΥΑΣ». 

5. Τις διατάξεις του άρθρου 27 του Ν. 2081/92 (ΦΕΚ 
154/Α) και το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρατι¬ 
κού Προϋπολογισμού αλλά από τις πιστώσεις Δημοσίων 
Επενδύσεων (έργο 9969000 της ΣΑΕ 069). 

6. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

7. Την κοινή απόφαση Δ16α/04/773/29.11.90 του 
Υπουργού Προεδρίας και του αναπληρωτή Υπουργού 
ΠΕ.ΧΩ.Δ.Ε. σχετικά με τον αριθμό των υπογραφών. 

8. Την κοινή απόφαση του Πρωθυπουργού και του 
Υπουργού ΠΕΧΩΔΕ «Ανάθεση Αρμοδιοτήτων Υπουργού 
ΠΕΧΩΔΕ στους Υφυπουργούς ΠΕΧΩΔΕ», που δημοσιεύ¬ 
τηκε στο ΦΕΚ 1484/Β/31.10.2001. 

9. Την ανάγκη να παραταθεί, κατ’ εξαίρεση μόνο, η επι¬ 
δότηση ενοικίου ή συγκατοίκησης σε ειδικές κατηγορίες 
σεισμοπαθών, που οικατοικίεςτουςέπαθαν ζημιές απότο 
σεισμό της 7ης Σεπτεμβρίου 1999. 

10. Τις οικ/3876/14.9.99, οικ/4947/12.10.99, οικ/ 7282/ 
26.11.99, οικ/360/14.1.2000, οικ/1473/14.2.2000, οικ/ 
2036/24.2.2000, οικ/3235/24.3.2000, οικ/6331/23.6.2000, 
οικ/12154/12.12.2000, οικ/1828/19.2.2001, οικ/6280/ 
26.6.2001, οικ/10056/Α36Θ/ 18.10.2001 και οικ/10939/ 
Α36Θ/13.11.2001 αποφάσεις του Υφυπουργού ΠΕΧΩΔΕ 
καθώς και την οικ/8286/14.12.99 εγκύκλιο του Γενικού 
Γραμματέα της ΓΓΔΕ του ΥΠΕΧΩΔΕ για την επιδότηση 
ενοικίου ή συγκατοίκησης για την κάλυψη δαπανών στέ¬ 
γασης των σεισμοπαθών κατοίκων του Νομού Αττικής 
που πλήγησαν από το σεισμό της 7ης Σεπτεμβρίου 1999, 
αποφασίζουμε: 

Συμπληρώνουμε την οικ/10939/Α36Θ/13.11.2001 από¬ 
φαση του Υφυπουργού ΠΕΧΩΔΕ προσθέτοντας στο τέ¬ 
λος της παραγράφου Β την παρακάτω περίπτωση: 

6. για τις οικογένειες, που είχαν ανθρώπινα θύματα από 
το σεισμό. 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού Προϋπολογισμού. 

Κάθε διάταξη που αντίκειται στην παρούσα παύει να 
ισχύει. 

Η ισχύς της παρούσας απόφασης αρχίζει από την ημέ¬ 
ρα δημοσίευσης της στο ΦΕΚ. 





























21712 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως, σύμφωνα με το άρθρο 1 παρ. 2 της Πρά- 
ξεως Νομοθετικού Περιεχομένου με ημερομηνία 26.3.81, 
που κυρώθηκε με το Ν. 1190/81. 

Αθήνα, 23 Νοεμβρίου 2001 

Ο ΥΦΥΠΟΥΡΓΟΣ 

I. ΤΣΑΚΛΙΔΗΣ 
-♦- 

Αριθ.ΔΥΙδ/οικ. 35327 (2) 

Καθορισμός τρόπου εκλογής των μελών του Επιστημονι¬ 
κού Συμβουλίου των νοσοκομείων των Πε.Σ.Υ. και των 
λειτουργικά συνδεδεμένων με αυτά νοσοκομείων του 
Ε.Σ.Υ. 

Ο ΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη τις διατάξεις: 

1. Της παρ. 11 .Α. του άρθρου 5 του Ν. 2889/2001 «Βελ¬ 
τίωση και εκσυγχρονισμός του Εθνικού Συστήματος Υγεί¬ 
ας και άλλες διατάξεις» (ΦΕΚ Α' 37). 

2. Της παρ. 22 του άρθρου 13 του Ν. 2955/2001 «Προ¬ 
μήθειες Νοσοκομείων και λοιπών Μονάδων Υγείας των 
Πε.Σ.Υ. και άλλες διατάξεις» (ΦΕΚ Α' 256). 

3. Του άρθρου 29Ατου Ν. 1558/1985 «Κυβέρνηση και 
Κυβερνητικά Όργανα» (ΦΕΚ ΑΊ 37), όπως προστέθηκε με 
το άρθρο 27 του Ν. 2081/1992 (ΦΕΚΑ' 154) καιαντικατα- 
στάθηκε με το άρθρο 1 παρ. 2 του Ν. 2469/1997 (ΦΕΚ Α' 
30) και το γεγονός ότι από την παρούσα απόφαση δεν 
προκαλείται επιπλέον δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Τρόπος Εκλογής 

Τα μέλη του Επιστημονικού Συμβουλίου των νοσοκο¬ 
μείων εκλέγονται με άμεση, καθολική και μυστική ψηφο¬ 
φορία που διεξάγεται κατά τη διάρκεια του τελευταίου 
μήνα της τριετούς θητείας κάθε Επιστημονικού Συμβου¬ 
λίου. Η ημερομηνία εκλογής ορίζεται με προκήρυξη που 
εκδίδει ο Διοικητής κάθε νοσοκομείου των Πε.Σ.Υ. ή ο 
Πρόεδρος των λειτουργικά συνδεδεμένων με αυτά νοσο¬ 
κομείων του Ε.Σ.Υ. 

Άρθρο 2 

Δικαιούμενοι να εκλέγουν και να εκλέγονται 

1. Δικαίωμα να υποβάλουν υποψηφιότητα για να εκλε¬ 
γούν ως μέλη του Ε.Στου νοσοκομείου, έχουν οι παρακά¬ 
τω χωριστές κατηγορίες λειτουργών και υπαλλήλων. 

α) Όλοι οι ιατροί με βαθμό Διευθυντή, οι οποίοι είναι και 
Δ/ντές τμημάτων, εργαστηρίων ή μονάδων, συμπεριλαμ¬ 
βανομένων και των μελώνΔΕΠ με βαθμό Καθηγητή ή Ανα¬ 
πληρωτή Καθηγητή, που είναι και διευθυντές τμημάτων, 
εργαστηρίων ή μονάδων. 

Δικαίωμα να εκλέγουν στην περίπτωση αυτή έχουν όλοι 
οι ιατροί με βαθμό Διευθυντή και τα μέλη ΔΕΠ με βαθμό 
Καθηγητή, ανεξάρτητα από την ιδιότητά τους ως Δ/ντών 
τμημάτων, εργαστηρίων ή μονάδων. 

β) Όλοι οι Αναπληρωτές Διευθυντές του νοσοκομείου, 
που εκλέγονται από όλους τους Αναπληρωτές Δ/ντές του 
νοσοκομείου. 


γ) Όλοι οι ιατροίτου Ε.Σ.Υ με βαθμό Επιμελητή Α' καθώς 
και όλα τα μέλη ΔΕΠ με βαθμό Επίκουρου Καθηγητή και 
Λέκτορα. Οι παραπάνω εκλέγονται από όλους τους ια¬ 
τρούς του Ε.Σ.Υ με βαθμό Επιμελητή Α' και τα μέλη ΔΕΠ 
που είναι Επίκουροι Καθηγητές και Λέκτορες. 

δ) Όλοι οι ιατροίτου Ε.Σ.Υ με βαθμό Επιμελητή Β', που 
εκλέγεται από όλους τους Επιμελητές Β' του νοσοκο¬ 
μείου. 

ε) Όλοι οι μη ιατροί επιστήμονες που ανήκουν στην ια¬ 
τρική υπηρεσία του νοσοκομείου, που εκλέγονται από 
όλους τους μη ιατρούς επιστήμονες που υπάγονται στην 
ιατρική υπηρεσία. 

στ) Όλοι οι νοσηλευτές κατηγορίας ΠΕ ή ΤΕ, με βαθμό 
τουλάχιστον Α', που εκλέγονται από όλους τους νοση¬ 
λευτές του νοσοκομείου, κατηγορίας ΠΕ ή ΤΕ με βαθμό 
τουλάχιστον Α'. 

ζ) Στα νοσοκομεία που είναι εγκατεστημένες και Πανε¬ 
πιστημιακές Κλινικές, εργαστήρια ή μονάδες προστίθεται 
ένα επιπλέον μέλος του Επιστημονικού Συμβουλίου. Δι¬ 
καίωμα να εκλέγουν και να εκλέγονται στη θέση αυτή 
έχουν όλοι οι Πανεπιστημιακοί ιατροί που εργάζονται στις 
παραπάνω κλινικές, εργαστήρια ή μονάδες. 

η) Όλοι οι ειδικευόμενοι ιατροί του νοσοκομείου, πλην 
των αγροτικών ιατρώνπου είναι τοποθετημένοι για τρίμη¬ 
νη άσκηση, έχουν δικαίωμα να εκλέγουν και να εκλέγονται 
για την ανάδειξη του αιρετού εκπροσώπου τους στο Επι¬ 
στημονικό Συμβούλιο, χωρίς δικαίωμα ψήφου. 

2. Δεν έχουν δικαίωμα να εκλέγουν και να εκλέγονται 
όσοι από τους παραπάνω υπαλλήλους τελούν σε αυτοδί¬ 
καιη αργία. 

Άρθρο 3 

Ο Διοικητής των νοσοκομείων των Πε.Σ.Υ. και των δια- 
συνδεόμενων λειτουργικά με αυτά νοσοκομείων του 
Ε.Σ.Υ κινεί τις διαδικασίες των επομένων άρθρων και έχει 
την ευθύνη για την προετοιμασία της εκλογής. Ο Διοικη¬ 
τής καταρτίζει χωριστές καταστάσεις όσων έχουν δικαίω¬ 
μα να εκλέγουν και να εκλέγονται σε κάθε μια από τις 8 κα¬ 
τηγορίες του άρθρου 2, οι οποίες αναρτώνται για πέντε 
(5) τουλάχιστον ημέρες σε εμφανές μέρος του νοσοκο¬ 
μείου μαζί με ανακοίνωση ότι όσοι περιλαμβάνονται σε 
κάθε κατάσταση καλούνται σε συνέλευση σε καθορισμέ¬ 
νη ημερομηνία, ώρα και χώρο, για εκλογή Εφορευτικής 
Επιτροπής και άμεση διενέργεια της εκλογής για την ανά¬ 
δειξη του αντίστοιχου μέλους του Επιστημονικού Συμ¬ 
βουλίου. 

Η ανάρτηση των πινάκων και της πρόσκλησης σε συ¬ 
νέλευση γίνεται από Επιτροπή, που ορίζεται από το Δι¬ 
οικητή και αποτελείται από δύο (2) τουλάχιστον υπαλλή¬ 
λους του νοσοκομείου, η οποία συντάσσει σχετικό πρα¬ 
κτικό. 

Άρθρο 4 

Υποβολή υποψηφιότητας 

Όσοι από τους γραμμένους στην κατάσταση των εκλο¬ 
γέων θέλουν να είναι υποψήφιοι για μέλη του Επιστημο¬ 
νικού Συμβουλίου ή της Εφορευτικής Επιτροπής υπο¬ 
βάλλουν έγγραφη δήλωση υποψηφιότητας στο Διοικητή 
του νοσοκομείου μέχρι την έναρξη της εκλογής της Εφο¬ 
ρευτικής Επιτροπής. Για την εκλογή ως μέλους του Ε.Σ 
του νοσοκομείου επιτρέπεται η υποβολή μόνο μεμονω¬ 
μένων υποψηφιοτήτων οι οποίες καταχωρούνται σε ενι¬ 
αίο ψηφοδέλτιο. Ο Διοικητής ή ο εξουσιοδοτημένος εκ- 

πρόσωπός του ανακοινώνει τις υποψηφιότητες στη συ¬ 
νέλευση και εάν υποβληθούν ενστάσεις, διακόπτεται η 
συνεδρίαση για εύλογο χρόνο προκειμένου οι ενστάσεις 
να υποβληθούν εγγράφως. Επί των ενστάσεων που αφο¬ 
ρούν την παράλειψη εγγραφής στην κατάσταση των 
εκλογέων, στη διαγραφή από την κατάσταση των εκλο¬ 
γέων, καθώς και τους υποψήφιους για μέλη της Εφορευ¬ 
τικής Επιτροπής αποφαίνεται αμέσως η συνέλευση με 
ανάταση των χεριών, ύστερα από εισήγηση του Διοικητή 
ή του εκπροσώπου του. Επί των ενστάσεων των υποψη¬ 
φίων για την ανάδειξη του μέλους του Επιστημονικού 
Συμβουλίου αποφαίνεται η Εφορευτική Επιτροπή αμέ¬ 
σως μετά την εκλογή της και πριν από την έναρξη της ψη¬ 
φοφορίας. 

Άρθρο 5 

Εφορευτική Επιτροπή 

1. Η εκλογική διαδικασία κατά την ψηφοφορία διευθύ¬ 
νεται από την Εφορευτική Επιτροπή. 

2. Η ψηφοφορία γίνεται ενώπιον της Εφορευτικής Επι¬ 
τροπής. 

3. Η Εφορευτική Επιτροπή είναι τριμελής και εκλέγεται, 
μαζί με τα αναπληρωματικά μέλη, από τη συνέλευση με 
ανάταση των χεριών. Πρόεδρος της Εφορευτικής Επι¬ 
τροπής ορίζεται ο υπάλληλος που έχει τον ανώτερο βαθ¬ 
μό και μεταξύ ισόβαθμων ο αρχαιότερος. Η συνέλευση 
μπορεί να προτείνει μέλη της ως υποψηφίους για τη συ¬ 
γκρότηση της Εφορευτικής Επιτροπής, έστω και αν αυτά 
δεν έχουν θέσει υποψηφιότητα. Τα μέλη της Εφορευτικής 
Επιτροπής δεν επιτρέπεται να είναι υποψήφιοι για μέλος 
του Ε.Σ. Η συνέλευση συγκαλείται από το Διοικητή, ο 
οποίος ασκεί καθήκοντα Προέδρου μέχρι την εκλογή της 
Εφορευτικής Επιτροπής. Η συνέλευση βρίσκεται σε 
απαρτία εφ' όσονπαρευρίσκεταιτο 50% συν ένατων ατό¬ 
μων που είναι γραμμένα στην κατάσταση. Εάν δεν υπάρ¬ 
χει απαρτία η συνέλευση επαναλαμβάνεται σε ημερομη¬ 
νία που έχει οριστεί με την αρχική ανακοίνωση. Στη δεύ¬ 
τερη συνέλευση για να υπάρχει απαρτία χρειάζεται να 
παρευρίσκεται το 30% συν ένα των ατόμων που είναι 
γραμμένα στην κατάσταση. 

Εάν και πάλι δεν επιτευχθεί απαρτία η Εφορευτική Επι¬ 
τροπή συγκροτείται με δημόσια κλήρωση, η οποία γίνε¬ 
ται από το Διοικητή του νοσοκομείου και αναβάλλεται η 
διενέργεια της εκλογής των μελών του Ε.Σ για την επό¬ 
μενη ημέρα ή για άλλη συγκεκριμένη ημέρα και ώρα, 
που ορίζει η Εφορευτική Επιτροπή, κατά την οποία θεω¬ 
ρείται ότι υπάρχει απαρτία όσοι εκλογείς και αν παρευ- 
ρίσκονται. 

Εάν οι γραμμένοι στην κατάσταση των εκλογέων είναι 
πέντε ή λιγότεροι δεν εκλέγεται Εφορευτική Επιτροπή και 
τα σχετικά καθήκοντα ασκεί ο Διοικητής, του νοσοκομεί¬ 
ου. 

4. Η άσκηση των καθηκόντων των μελών των Εφορευτι¬ 
κών Επιτροπών είναι υποχρεωτική. Απαλλαγή από τα κα- 
θήκοντάτους είναι δυνατή μόνο λόγω σοβαρού κωλύμα¬ 
τος. Αν μέλη της Εφορευτικής Επιτροπής δεν προσέλ- 
θουν για να εκπληρώσουν τα καθήκοντά τους για τον 
παραπάνω λόγο, αναπληρώνονται από τα αναπληρωματι¬ 
κά μέλη. Αδικαιολόγητη παράλειψη άσκησης των καθη¬ 
κόντων μέλους της Εφορευτικής Επιτροπής συνεπάγεται 
υποχρεωτικά άσκηση πειθαρχικής δίωξης σύμφωνα με 
τις διατάξεις του Υπαλληλικού Κώδικα. 


5. Η Εφορευτική Επιτροπή διευθύνει την εκλογή και τη¬ 
ρεί βιβλίο πρακτικών και πρωτόκολλο ψηφοφορίας. Ο 
Πρόεδρος της επιτροπής αναθέτει σε ένα από τα μέλη 
της καθήκοντα γραμματέα για τη σύνταξη των πρακτικών. 

6. Η Εφορευτική Επιτροπή αποφασίζει κατά πλειο- 
ψηφία. 

7. Η Εφορευτική Επιτροπή χρησιμοποιεί τη σφραγίδα 
του οικείου Νοσοκομείου. Μετά το τέλος της ψηφοφο¬ 
ρίας ο Γραμματέας της Επιτροπής παραδίδει τη σφραγί¬ 
δα στην υπηρεσία. 

Άρθρο 6 

Ψηφοδέλτια - Φάκελλοι 

1. Υπάρχει ένα ενιαίο ψηφοδέλτιο για όλους τους υπο¬ 
ψηφίους, της ίδιας κατηγορίας. Τα ψηφοδέλτια είναι 
ομοιόμορφα, αποτελούνται από λευκό χαρτί και μπορεί 
να είναι έντυπα ή και χειρόγραφα αναπαραγόμενα με φω¬ 
τοτυπικά μηχανήματα σε ίδιο χαρτί. Τα ψηφοδέλτια περι¬ 
λαμβάνουν τον τίτλο του οικείου νοσοκομείου και το ονο¬ 
ματεπώνυμο των υποψηφίων με αλφαβητική σειρά. 

2. Οι φάκελλοι, μέσα στους οποίους κλείνονται τα ψη¬ 
φοδέλτια, κατασκευάζονται ομοιόμορφα από αδιαφανές 
χαρτί λευκής απόχρωσης, με τη φροντίδα του Διοικητή 
του νοσοκομείου. 

3. Τα ψηφοδέλτια εκτυπώνονται σε αριθμό τουλάχιστον 
διπλάσιο του αριθμού των εγγεγραμμένων στην κατά¬ 
σταση εκλογέων και προωθούνται στην εφορευτική επι¬ 
τροπή με τη φροντίδα του Διοικητή του Νοσοκομείου. 

4. Ο Διοικητής του Νοσοκομείου φροντίζει να αποστα¬ 
λεί έγκαιρα επαρκής αριθμός φακέλλων στην Εφορευτι¬ 
κή Επιτροπή. Αν λείψουν τέτοιοι φάκελοι, η εφορευτική 
επιτροπή, μετά από πιστοποίηση της έλλειψης, προμη¬ 
θεύεται μόνη της ομοιόμορφους φακέλλους. 

5. Στο φάκελλο αναγράφεται μόνο ο τίτλος του οικείου 
Νοσοκομείου. 

Άρθρο 7 

Αντιπρόσωπος και πληρεξούσιος υποψηφίων 

1. Κάθε υποψήφιος έχει δικαίωμα να διορίσει έναν αντι¬ 
πρόσωπο με έναν αναπληρωτή του στο κατάστημα ψη¬ 
φοφορίας. Ο διορισμός γίνεται με γραπτή δήλωση του 
υποψήφιου στον αντιπρόσωπο, που παραδίδεται στην 
εφορευτική επιτροπή. Για το διορισμό γίνεται μνεία στο 
βιβλίο των πρακτικών της εκλογής. 

2. Οι αντιπρόσωποι και οι αναπληρωτές των αντιπρο¬ 
σώπων των υποψηφίων πρέπει να είναι υποχρεωτικά 
υπάλληλοι του οικείου νοσοκομείου και δεν επιτρέπεται 
να αποτελούν μέλη των Εφορευτικών Επιτροπών. 

3. Οι υποψήφιοι ή οι αντιπρόσωποί τους ή όταν αυτοί 
λείπουν, οι αναπληρωτές τους, έχουν το δικαίωμα να πα- 
ρευρίσκονται στην αίθουσα ψηφοφορίας, να διατυπώ¬ 
νουν κάθε παρατήρηση ή ένσταση σχετικά με την τάξη 
της ψηφοφορίας για το συμφέρον των υποψηφίων, ναπα- 
ρευρίσκονται στη διαλογή των ψήφων και να ασκούν κά¬ 
θε άλλο δικαίωμα που επιτρέπεται από την απόφαση αυ¬ 
τή. Η απουσία υποψηφίων και των αντιπροσώπων ή των 
αναπληρωτών τους δεν εμποδίζει τις εκλογικές διεργα¬ 
σίες. 

Άρθρο 8 

Χρόνος και τόπος ψηφοφορίας 

1. Η ψηφοφορία αρχίζει αμέσως μετά την εκλογή της 
Εφορευτικής Επιτροπής από τη Συνέλευση και διαρκεί 

τρεις (3) ώρες. Η Εφορευτική Επιτροπή μπορεί με από¬ 
φασή της να παρατείνει τη διάρκεια της ψηφοφορίας αν 
υπάρχει συγκέντρωση μεγάλου αριθμού εκλογέων. 

2. Το κατάστημα διεξαγωγής της ψηφοφορίας καθορί¬ 
ζεται με απόφαση του Διοικητή του οικείου νοσοκομείου. 
Το ίδιο ισχύει και για τα νοσοκομεία του Ε.Σ.Υ που δια- 
συνδέονταιλειτουργικά μετά Πε.Σ.Υ. 

3. Οι Διοικήσεις των Υπηρεσιακών Μονάδων στις οποί¬ 
ες ορίζονται καταστήματα ψηφοφορίας, μεριμνούν για 
την προετοιμασία του καταστήματος ψηφοφορίας, τον 
εφοδιασμό του με τα αναγκαία εκλογικά είδη, όπως κάλ¬ 
πες, έπιπλα, ειδικό διαχώρισμα, εκλογικούς σάκους και 
γενικότερα φροντίζουν για την ορθή και απρόσκοπτη διε¬ 
ξαγωγή της ψηφοφορίας. Το κατάστημα ψηφοφορίας δι¬ 
ευθετείται κατά τρόπο ώστε να εξασφαλίζεται η μυστικό¬ 
τητα της ψηφοφορίας. 

4. Οι δαπάνες για την κατασκευή των καλπών και την 
προμήθεια του λοιπού εκλογικού υλικού βαρύνουν το οι¬ 
κείο νοσοκομείο. 

Άρθρο 9 

Ακυρότητα Ψηφοδελτίων 

1. Λέξεις, υπογραμμίσεις, διαγραφές ή στίγματα ή άλλα 
σημεία ή σχήματα που σημειώνονται σε οποιαδήποτε 
πλευρά του ψηφοδελτίου επάγονται ακυρότητα, εφόσον 
αποτελούν διακριτικά γνωρίσματα που παραβιάζουν το 
απόρρητο της ψηφοφορίας. 

2. Στίγματα, λέξεις, σημεία ή σχήματα που σημειώνο¬ 
νται στο φάκελλο, εφόσον κριθούν ως διακριτικά γνωρί¬ 
σματα που ολοφάνερα παραβιάζουν το απόρρητο της 
ψηφοφορίας, επάγονται την ακυρότητα του ψηφοδελτί¬ 
ου που είναι μέσα στο φάκελλο. 

3. Το ψηφοδέλτιο είναι επίσης άκυρο και στις εξής περι¬ 
πτώσεις, που ορίζονται περιοριστικά, δηλαδή αν: 

α) χρησιμοποιηθεί για την εκλογή μελών Ε.Σ σε νοσο¬ 
κομείο άλλο από εκείνο που αναγράφεται πάνω σ' αυτό. 

β) βρεθεί σε φάκελλο που δεν είναι σύμφωνος με τους 
όρους της απόφασης αυτής. 

γ) εκτυπώθηκε σε χαρτί που διαφέρει ολοφάνερα στο 
χρώμα από αυτό που χορηγήθηκε από την υπηρεσία. 

δ) βρεθεί σε φάκελο που δεν φέρει τη μονογραφή του 
προέδρου της Εφορευτικής Επιτροπής. 

ε) βρεθούν στο φάκελλο περισσότερα από ένα ψηφο¬ 
δέλτια που έχουν σταυρό υπέρ διαφορετικών υποψη¬ 
φίων. Αν όμως έχουν σταυρό στον ίδιο υποψήφιο, είναι 
έγκυρα και υπολογίζονται ως μία ψήφος. 

στ) έχει περισσότερους από ένα (1) σταυρό. 

ζ) δεν έχει καθόλου σταυρούς. 

Άρθρο 10 

Διαδικασία εκλογών 

1. Την ορισμένη ημέρα ψηφοφορίας και αμέσως μετά 
την εκλογή τους από τη συνέλευση, τα μέλη της Εφορευ¬ 
τικής Επιτροπής παραλαμβάνουντο κατάστημα, την κάλ¬ 
πη, τα έπιπλα και τα υπόλοιπα εκλογικά είδη. 

2. Ακολούθως ανοίγεται η κάλπη και εξετάζεται από την 
επιτροπή και τους παρευρισκομένους υποψηφίους ή 
τους αντιπροσώπους τους ή αναπληρωτές τους αν είναι 
άδεια και κατόπιν κλείνεται και σφραγίζεται από την επι¬ 
τροπή. 


3. Για τις ενέργειες των παραγράφων 1 και 2 του άρ¬ 
θρου αυτού συντάσσεται πρακτικό που υπογράφεται από 
την επιτροπή και τους παρευρισκομένους υποψηφίους ή 
τους αντιπροσώπους τους ή τους αναπληρωτές τους. 

4. Ο πρόεδρος της Εφορευτικής Επιτροπής κηρύσσει 
την έναρξη της ψηφοφορίας και καλεί τους εκλογείς να 
ψηφίσουν. Οι εκλογείς ψηφίζουν μόνο αυτοπροσώπως 
και δεν επιτρέπεται η ψήφος με αλληλογραφία. 

5. Οι εκλογείς προσέρχονται στο κατάστημα ψηφοφο¬ 
ρίας και παρουσιάζονται στην Εφορευτική Επιτροπή, η 
οποία ελέγχει την ταυτότητά τους και επαληθεύει την εγ¬ 
γραφή τους στον πίνακα εκλογέων. Αν δεν έχουν αστυνο¬ 
μική ταυτότητα, προσκομίζουν κάθε άλλο αποδεικτικό 
τηςταυτότητας έγγραφο που έχει εκδοθεί από φορέατου 
δημοσίου τομέα και φέρει φωτογραφία του υπαλλήλου. 

Σε περίπτωση που δεν προσκομίζεται τέτοιο έγγραφο, 
ο εκλογέας γίνεται δεκτός για την άσκηση του εκλογικού 
δικαιώματος μόνο εάν είναι γνωστός στα δύο τουλάχι¬ 
στον μέλη της εφορευτικής επιτροπής. 

6. Η εφορευτική επιτροπή δίνει σε κάθε εκλογέα ένα 
φάκελλο σφραγισμένο με την σφραγίδα της και μονο¬ 
γραφημένο από τον Πρόεδρό της καθώς και ένα ψηφο¬ 
δέλτιο. 

7.0 εκλογέας αποσύρεται μόνος και υποχρεωτικά πίσω 
από το ειδικό διαχώρισμα (παραβάν). Αφού σημειώσει με 
σταυρό προτίμησης μόνο ένα υποψήφιο από τους ανα¬ 
γραφόμενους στο ενιαίο ψηφοδέλτιο, τοποθετεί το ψη¬ 
φοδέλτιο στο φάκελλο που του έχει παραδοθεί. Μετά επι¬ 
στρέφει στην εφορευτική επιτροπή, επιδεικνύει το φά¬ 
κελλο στον Πρόεδρό της και στους παριστάμενους, ώστε 
να είναι εμφανές ότι κρατά ένα μόνο φάκελλο με τη σφρα¬ 
γίδα της επιτροπής και τη μονογραφή του προέδρου και 
στη συνέχεια το ρίχνει στην κάλπη. 

8. Ο σταυρός προτίμησης τίθεται δεξιά ή αριστερά των 
ονοματεπώνυμων των υποψηφίων του συνδυασμού με 
στυλογράφο χρώματος μπλε ή μαύρου. 

9. Το ονοματεπώνυμο των εκλογέων που ψηφίζουν κα¬ 
θώς και ο αριθμός που έχουν στον πίνακα εκλογέων ανα¬ 
γράφονται, κατά τη σειρά προσέλευσής τους, στο πρω¬ 
τόκολλο ψηφοφορίας που τηρεί η εφορευτική επιτροπή. 
Όταν τελειώσει η ψηφοφορία, κλείνεται το πρωτόκολλο 
ψηφοφορίας και υπογράφεται από τα μέλη της επιτροπής 
και τους παρευρισκομένους υποψηφίους ή αντιπροσώ¬ 
πους ή αναπληρωτές τους. 

10. Η φροντίδα γιατηντήρησητης δημόσιαςτάξης στον 
τόπο της ψηφοφορίας και γύρω από αυτόν ανήκει στην 
εφορευτική επιτροπή με επιτηρητή τον πρόεδρό της. 
Απαγορεύεται σε όλη τη διάρκεια της ψηφοφορίας η πα¬ 
ραμονή στην αίθουσα ψηφοφορίας άλλου προσώπου 
εκτός από τα μέλη της Εφορευτικής επιτροπής και τους 
υποψηφίους ή τους αντιπροσώπους τους ή τους αναπλη¬ 
ρωτές τους. 

11. Όταν περάσει η καθορισμένη ώρα για τη λήξη της 
ψηφοφορίας, κηρύσσεται η αποπεράτωσή της και κλεί- 
νονται οι πόρτες του καταστήματος ψηφοφορίας. Πά¬ 
ντως η εφορευτική επιτροπή μπορεί να παρατείνειτην ψη¬ 
φοφορία, εφόσον έχουν προσέλθει πριν από τη λήξη της 
εκλογείς που δεν μπόρεσαν να ψηφίσουν. Η ώρα της πε- 
ράτωσης της ψηφοφορίας καθώς και ο λόγος της τυχόν 
παράτασής της αναγράφεται στο βιβλίο πρακτικών. 

Άρθρο 11 

Ενστάσεις κατά τη διάρκεια της ψηφοφορίας 

1. Κάθε υποψήφιος ή αντιπρόσωπός του ή αναπληρω¬ 
τής του έχουντο δικαίωμα να υποβάλουν εγγράφως στην 
εφορευτική επιτροπή ενστάσεις για παραβάσεις διατάξε¬ 
ων της απόφασης αυτής κατά τη διάρκεια της ψηφοφο¬ 
ρίας μέσα ή έξω από το εκλογικό κατάστημα. Οι ενστά¬ 
σεις είναι γραπτές και καταχωρίζονται υποχρεωτικά στο 
βιβλίο των πρακτικών. 

2. Γιατις ενστάσεις αποφασίζει η εφορευτική επιτροπή 
αιτιολογημένα είτε αμέσως είτε όταν τελειώσει η ψηφο¬ 
φορία. Οι αποφάσεις της καταχωρούνται στο βιβλίο πρα¬ 
κτικών. 

Άρθρο 12 

Διαλογή ψηφοδελτίων 

1. Η διαλογή των ψηφοδελτίων γίνεται μετά την κήρυξη 
του τέλους της αυτοπρόσωπης ψηφοφορίας κατά τη δια¬ 
δικασία των επομένων παραγράφων. 

2. Η εφορευτική επιτροπή ανοίγει την κάλπη. Στο βιβλίο 
πρακτικών πιστοποιείται ότι οι σφραγίδες της κάλπης 
βρέθηκαν άθιχτες τη στιγμή του ανοίγματος αυτής. 

3. Στη συνέχεια αριθμούνται οι φάκελλοι χωρίς ν' ανοι¬ 
χτούν. Το αποτέλεσμα της αρίθμησης γράφεται ολογρά¬ 
φως στο βιβλίο των πρακτικών. 

4. Αν από την αρίθμηση προκύψει διαφορά μεταξύ του 
αριθμού των φακέλλων και του αριθμού των ψηφοφόρων 
που ψήφισαν επαναλαμβάνεται η αρίθμηση. Αν και πάλι 
προκύψει διαφορά, αφαιρούνται οι φάκελλοι εκείνοι που 
δεν έχουν τη μονογραφή του Προέδρουτης Εφορευτικής 
Επιτροπής και ακολούθως εκείνοι που δεν έχουντη σφρα¬ 
γίδα της εφορευτικής επιτροπής. Αν οι φάκελλοι που δεν 
έχουν μονογραφή ή σφραγίδα δεν καλύπτουν τη διαφο¬ 
ρά, τότε όλοι οι σφραγισμένοι φάκελοι ρίχνονται και πάλι 
στην κάλπη και αφαιρούνται στην τύχη τόσοι όσοι απαι¬ 
τούνται για να καλυφθεί η διαφορά. Οι φάκελλοι που 
αφαιρούνται κατ' αυτόν τον τρόπο, καταστρέφονται από 
τον πρόεδρο της εφορευτικής επιτροπής. Η εφορευτική 
επιτροπή οφείλει σε κάθε περίπτωση να διατυπώσει στα 
πρακτικά τη γνώμη της για την αιτία της ύπαρξης πλεονα- 
ζόντων φακέλλων. 

5. Μετά την αρίθμηση των φακέλλων ο πρόεδρος της 
επιτροπής αποσφραγίζει κάθε φάκελλο ξεχωριστά και 
αφού εξακριβώσει το έγκυρο του ψηφοδελτίου που πε¬ 
ριέχει και το οποίο επιδεικνύει σε όποιον από τους παρι- 
στάμενους (μέλη της εφορευτικής επιτροπής, υποψηφί¬ 
ους ή αντιπροσώπους τους) το ζητήσει, διαβάζει μεγαλό¬ 
φωνα το ονοματεπώνυμο του υποψηφίου που φέρει 
σταυρό προτίμησης. Κάθε έγκυρο ψηφοδέλτιο αριθμεί- 
ται και μονογράφεται από τον πρόεδρο της εφορευτικής 
επιτροπής. Αφού προσδιοριστούν τα έγκυρα ψηφοδέλ¬ 
τια, γίνεται η καταμέτρηση των σταυρών προτίμησης που 
δόθηκαν υπέρ κάθε υποψηφίου. 

6. Ενστάσεις που αφορούν τη διαδικασία της διαλογής 
των ψήφων ασκούνται ενώπιον της εφορευτικής επιτρο¬ 
πής και εκδικάζονται από αυτήν πριν από το πέρας της 
διαλογής. 

7. Μετάτοντερματισμότης διαλογής η Εφορευτική Επι¬ 
τροπή καταχωρίζει στο βιβλίο πρακτικών της εκλογής την 


ώρα του πέρατος της διαλογής, τον ολικό αριθμό των 
γραμμένων στον πίνακα εκλογέων, τον ολικό αριθμό των 
εκλογέων που ψήφισαν, τον ολικό αριθμό των άκυρων ψη¬ 
φοδελτίων, τον αριθμό των ψηφοδελτίων που προσβλή¬ 
θηκαν ως άκυρα αλλά κηρύχθηκαν έγκυρα, τον αριθμό 
των σταυρών προτίμησης που έλαβε κάθε υποψήφιος και 
κάθε άλλο χρήσιμο στοιχείο. Το βιβλίο πρακτικών της 
εκλογής υπογράφεται από τα μέλη της Εφορευτικής Επι¬ 
τροπής και τους παρόντες υποψηφίους ή τους εκπροσώ¬ 
πους των υποψηφίων ή τους αναπληρωτές τους. 

Άρθρο 13 

Ανακήρυξη εκπροσώπου 

1. Η ανάδειξη του εκπροσώπου των εκλογέων στο Επι¬ 
στημονικό Συμβούλιο του Νοσοκομείου γίνεται από την 
Εφορευτική Επιτροπή. 

Ως εκπρόσωπος εκλέγεται ο υποψήφιος που συγκε¬ 
ντρώνει τους περισσότερους σταυρούς προτίμησης. 

Σε περίπτωση ισοψηφίας γίνεται κλήρωση απάτην Εφο¬ 
ρευτική Επιτροπή. 

2. Για να καταστεί δυνατή η εκλογή του αναπληρωτή 
του εκπρόσωπου, η Εφορευτική Επιτροπή καταρτίζει πί¬ 
νακα, στον οποίο περιλαμβάνονται οι υποψήφιοι που δεν 
εκλέχτηκαν, κατά φθίνουσα σειρά των σταυρών προτίμη¬ 
σης που έλαβαν. Αναπληρωτής του εκλεγέντος είναι ο 
υποψήφιος, ο οποίος βάσει του ανωτέρω πίνακα συγκε¬ 
ντρώνει το μεγαλύτερο αριθμό σταυρών προτίμησης. Οι 
υπόλοιποι θεωρούνται αναπληρωματικοί του αναπληρω¬ 
τή, κατά τη σειρά κατάταξής τους. 

3. Η ανακήρυξη του τακτικού και του αναπληρωματικού 
μέλους του Επιστημονικού Συμβουλίου του Νοσοκομείου 
γίνεται από την Εφορευτική Επιτροπή. 

4. Αν μέλος του Ε.Σ του νοσοκομείου παύσει μετά την 
ανακήρυξή του να έχει την ιδιότητα με την οποία εκλέ¬ 
χθηκε ή την ιδιότητα του υπαλλήλου του συγκεκριμένου 
Πε.Σ.Υ. ή διασυνδεόμενου νοσοκομείου, χάνειτην ιδιότη¬ 
τα του εκπροσώπου. Η αντικατάστασή του γίνεται με την 
αρχική διαδικασία και γιατο υπόλοιπο της θητείας του Ε.Σ 
εκτός εάν ο χρόνος που απομένει μέχρι τη λήξη της θη¬ 
τείας του Ε.Σ είναι μικρότερος των έξι (6) μηνών, οπότε 
στη θέση του ορίζεται ο αναπληρωτής του ενώ ως ανα¬ 
πληρωματικός εκπρόσωπος ορίζεται ο επόμενος κατά τη 
σειρά υποψήφιος. 

5. Αν στην κατάσταση κάποιας κατηγορίας δικαιουμέ- 
νων να εκλέγουν και να εκλέγονται είναι γραμμένος μόνο 
ένας δικαιούμενος ή υπάρχει μόνο ένας υποψήφιος, δεν 
διεξάγεται εκλογή και ο μοναδικός υποψήφιος αναδει- 
κνύεται ως μέλος του Ε.Σ με πράξη του Διοικητή. 

Άρθρο 14 

Γνωστοποίηση αποτελεσμάτων. Παράδοση στοιχείων 

1. Η Εφορευτική Επιτροπή, αμέσως μετά τον τερματι¬ 
σμό των ενεργειών του προηγούμενου άρθρου, γνωστο¬ 
ποιεί με έγγραφο του προέδρου της το αποτέλεσμα της 
ψηφοφορίας στο Διοικητή του Νοσοκομείου και παραδί- 
δει σε εκπρόσωπό του για φύλαξη το πρωτόκολλο ψηφο¬ 
φορίας, το βιβλίο πρακτικών και όσα άλλα εκλογικά έγ¬ 
γραφα υπάρχουν, καθώς και τα ψηφοδέλτια τακτοποιη¬ 
μένα κατά τη σειρά που αριθμήθηκαν. Γ ια την παράδοση 
υπογράφεται σχετικό πρωτόκολλο. 

2. Τα στοιχεία αυτά φυλάσσονται για ένα έτος από το διο¬ 
ρισμό των μελών του Ε.Σ και ύστερα καταστρέφονται αφού 
συνταχθεί σχετικό πρακτικό. Σε περίπτωση εκκρεμοδικίας 
φυλάσσονται μέχρι την έκδοση οριστικής απόφασης και πά¬ 
ντως όχι πέρα από τη λήξη της θητείας των μελών του Ε.Σ. 

3. Στα διασυνδεόμενα μετά τα Πε.Σ.Υ. νοσοκομεία, στα 
οποία δεν προβλέπεται οργανική θέση Διοικητή, καθώς 
και στα νοσοκομεία που δεν έχει τοποθετηθεί Διοικητής 
τα καθήκοντα των άρθρων 2 έως 14 αυτής της απόφασης 
ασκούνται από πρόσωπο εξουσιοδοτημένο από το Δ.Σ 
του νοσοκομείου ή αντίστοιχα του Δ.Σ του Πε.Σ.Υ. 

Άρθρο 15 

Επανάληψη ψηφοφορίας 

Αν ακυρωθεί η εκλογή των μελών κάποιου Ε.Σ και δια- 
ταχθεί η επανάληψη της ψηφοφορίας, η ψηφοφορία επα¬ 


ναλαμβάνεται με βάση τους πίνακες εκλογέων που χρη¬ 
σιμοποιήθηκαν κατάτηναρχική ψηφοφορία. Πρόταση και 
ανακήρυξη νέων υποψηφίων δεν επιτρέπεται. 

Άρθρο 16 

Μεταβατική Διάταξη 

Κατά την πρώτη εφαρμογή της απόφασης αυτής η προ¬ 
κήρυξη των εκλογών εκδίδεται μέσα σε ένα μήνα από τη 
δημοσίευσή της στην Εφημερίδα της Κυβερνήσεως. 

Άρθρο 17 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Νοεμβρίου 2001 

Ο ΥΠΟΥΡΓΟΣ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 22321 1 ΥΡΕΤ ΘΡ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θΐ. 0 Γ 
θ-ΓΠ3ί I: \Λ/θΙΐ)Γη35ΪΘΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ - Γούναρη και Εθν. Αντίστασης 




Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

5248 785 

ΛΑΡΙΣΑ - Διοικητήριο Τ.Κ. 411 10 

(041) 597449 

Εγγραφή Συνδρομητών Φ.Ε.Κ. και 


ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 

(081) 396 223 



ΛΕΣΒΟΣ - Πλ. Κωνσταντινουπόλεως 




Τ.Κ. 811 00 Μυτιλήνη 

(0251) 46 888/47 533 



ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιγο) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 

Σε μορφή Οϋ: 


Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩδ παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 ουτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙπίθπίΘΐ 

Τεύχος 

Κ.Α.Ε. Προϋπολογισμού Κ.Α.Ε. εσόδου 

Κ.Α.Ε. Προϋπολογισμού Κ.Α.Ε. εσόδου 


2531 υπέρ ΤΑΠΕΤ 3512 

2531 υπέρ ΤΑΠΕΤ 3512 



δρχ- 

ΘΙΙΓΟ 

δρχ- 

ΘΙΙΓΟ 

δρχ- 

ΘΙΙΓΟ 

δρχ- 

ΘΙΙΓΟ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυτο) ανά έτος παλαιότητας. 


1 Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίθΓΠθΙ, με την καταβολή των 
αντίστοιχων ποσών συνδρομής και ΤΑΠΕΤ. 

I Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

II Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

11 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

17 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























